KS Daily View 18 ก.ค. 2022
18 กรกฎาคม 2565

KS Daily View 18.07.2022 > ตลาดยัง Wait & see รอการประชุมธนาคารรกลาง ECB, BOJ  กลางสัปดาห์และ Fed 27 ก.ค SET วันนี้คาดแกว่งในกรอบ 1535-1550 จุด หุ้นแนะนำ DELTA
ต่างประเทศ : KS ยังคงมุมมองตลาดหุ้นโลกสัปดาห์นี้ตามเดิมคาดแกว่งตัวลง โดยตลาดจะยัง Wait & see รอผลประชุม Fed วันที่ 27 ก.ค. โดยปัจจุบันตลาดคาดโอกาส Fed จะปรับขึ้นดอกเบี้ยแรง 100bps ภายหลังจากเงินเฟ้อสหรัฐ เดือน มิ.ย.สูง 9.1%YoY แต่ KS คาดเงินเฟ้อสหรัฐได้ผ่านจุด Peak ไปแล้ว ประเมินไตรมาส 3 เงินเฟ้อจะค่อยลงจากทิศทางพลังงานที่ปรับลงและไตรมาส 4 จะลดลงต่อเนื่องจากฝั่งภาคอสังหาที่ชะลอ อย่างไรก็ตามตลาดหุ้นโลกจะยังไม่กลับเป็นขาขึ้นในไตรมาส 3 แต่จะฟื้นในช่วงไตรมาส 4 ถูกกดดันจากความกังวล Recession 
ราคาน้ำมัน  คาดสัปดาห์นี้ยังผันผวนต่อหลังจากวันศุกร์ราคามันดิบ Brent ปิดที่  US$101.60/bbl (+2.5% DoD) ราคาน้ำมันดิบปรับตัวขึ้น เนื่องจากนักลงทุนคลายความกังวลกรณี ปธน. สหรัฐฯขอให้ซาอุฯเพิ่มกำลังการผลิตซึ่งคาดว่าจะใช้เวลาอีกหลายปี ขณะที่สหรัฐฯ มีการรายงานตัวเลข Retail sales เดือน มิ.ย. +1% MoM ดีกว่าคาดที่ +0.8% MoM
ในประเทศ : มุมมองตลาดหุ้น  SET สัปดาห์นี้ประเมินดัชนีหุ้นไทยแกว่งตัวในกรอบ 1,500 - 1,555 จุด โดยมีแนวรับอยู่ที่ 1,500 จุด ขณะที่แนวต้านอยู่ที่ 1,555 จุด รอผลการประชุมเฟดในวันที่ 26-27 ก.ค. โดยปัจจัยที่ต้องติดตามในสัปดาห์นี้ได้แก่ การประชุม BOJ และ ECB นโยบายการกระตุ้นเศรษฐกิจเพิ่มเติมของจีนหลังตัวเลข GDP 2Q22 พลาดเป้า  ส่วนในประเทศประเด็นที่ตลาดให้น้ำหนักในสัปดาห์นี้ หลักๆ คือ  
1.) ผลประกอบการของกลุ่มธนาคารพาณิชย์ที่จะทยอยรายงานในสัปดาห์นี้ อาทิ  BAY ( KS คาดอยู่ที่   7,134 ลบ. -3.8% QoQ, -50.9% YoY), BBL (KS คาด 6,660 ลบ. -6.4% QoQ, +4.8% YoY), KKP (คาด 1,819 ลบ. -11.6% QoQ, +34.3% YoY), KTB (คาด 8,274 ลบ. -5.8% QoQ, +37.7% YoY), SCB (คาด 9,156 ลบ. -10.2% QoQ, +3.9% YoY) TTB (2,682 ลบ. -16.0% QoQ, +5.9% YoY)
2.) บ่ายวันจันทร์นี้ติดตาม สธ.เชิญ ผู้ว่าฯ กทม. ร่วมประชุม เตรียมความพร้อมรองรับสถานการณ์การระบาดโควิด-19  หลังพบการติดเชื้อมากขึ้น ปลัดกระทรวงสาธารณสุข กล่าวว่าปัจจุบันมีผู้ป่วยโควิด 19 เข้ารับการรักษาในโรงพยาบาลประมาณ 2 พันรายต่อวัน และกว่าครึ่งอยู่ในพื้นที่ กทม. ภาพรวมทั้งประเทศมีการใช้ประมาณ 13% แต่ กทม. มีอัตราครองเตียงกว่า 42% ส่วนหนึ่งเกิดจากการคืนเตียงโควิดกลับไปใช้รักษาผู้ป่วยโรคอื่น ๆ ทำให้ต้องเตรียมความพร้อมในการบริหารจัดการเตียงให้เพียงพอ มองเป็น sentiment เชิงบวกต่อหุ้นโรงพยาบาล
3.) วันอังคาร กระทรวงมหาดไทยเตรียมยื่นวาระให้ ครม. เห็นชอบมาตรการ กระตุ้นธุรกิจอสังหาริมทรัพย์ เปิดทาง 'ชาวต่างชาติ' ให้สามารถซื้อบ้านแนวราบ พร้อมที่ดินขนาดไม่เกิน 1 ไร่ ได้ ตามเงื่อนไข ต้องเป็นผู้ที่เข้ามาลงทุนในไทย มากกว่า 40 ล้านบาท ติดต่อกัน เป็นเวลา 3 ปี ประเมินเป็นบวกกับอสังหาฯ ระดับบนได้แก่ LH, SC, SIRI
4.) ติดตามตัวเลขส่งออกสินค้าเดือน มิ.ย. ที่จะประกาศในวันศุกร์นี้ โดยคาดว่าสินค้าส่งออกกลุ่มอาหารจะยังมีอัตราการเติบโตในเกณฑ์ดีจากความต้องการของตลาดโลก ทั้งกลุ่มธัญพืช, เนื้อสัตว์, ทูน่ากระป๋อง, และเครื่องดื่ม เป็นต้น  และประกาศตัวเลขนำเข้าสินค้าเดือน โดยเฉพาะในหมวดเครื่องใช้ไฟฟ้า และสินค้าไอที เนื่องจากได้รับผลกระทบโดยตรงของค่าเงินบาทที่อ่อนค่า กำลังซื้อผู้บริโภคที่ชะลอตัวจากปัญหาเงินเฟ้อ ฐานที่สูงจากช่วง 2 ปีที่ผ่านมาที่ยอดขายเติบโตสูง และความต้องการสินค้าไอทีที่เกี่ยวข้องกับการทำ Bitcoin mining ลดลง
มุมมองตลาดหุ้น  SET วันนี้คาดแกว่งในกรอบ 1535-1550 จุด หุ้นแนะนำ  DELTA
Top pick :  DELTA(ราคาพื้นฐาน 373.0 บาท) วันนี้นักวิเคราะห์ของเราปรับคำแนะนำ Outperform จากเดิม Neutral แนะนำเก็งกำไร DELTA  ระยะสั้น เนื่องจาก 1.) คาดกำไรงวดไตรมาส 2 จะเติบโตทั้ง  7.1%qoq และ 68%YoY เชื่อว่ายอดขาย EV จะยังเติบโตสูง 3.)เราเชื่อว่า DELTAได้รับผลกระทบจํากัดจากการล็อกดาวน์ในประเทศจีนในไตรมาส 2/2565 เนื่องจากบริษัทมีวัตถุดิบเพียงพอและทํางานผ่านห่วงโซ่อุปทานเพื่อจัดการสินค้าคงคลัง  4.) ระยะสั้นได้ Sentiment บวกจากเงินบาทที่อ่อนค่าจุดสูงสุดในรอบ 6 ปี ที่ 36.5 บาท โดยทุกๆ 1 บาทที่อ่อนค่ากว่าที่คาดจะส่งผลบวกต่อ Bottom line ราว 7%
รายงานตัวเลขเศรษฐกิจ    
วันอังคาร ติดตามตัวเลข Housing Starts ของสหรัฐฯเดือน มิ.ย. คาด +2.3% MoM เป็น 1.585 ล้านยูนิต ตัวเลข Building Permits ของสหรัฐฯ เดือน มิ.ย. คาด -2.6% MoM เป็น 1.65 ล้านยูนิต และถ้อยแถลงของ Fed Brainard   
วันพุธ ติดตามการกำหนดอัตราดอกเบี้ยนโยบายของจีนคือ Loan Prime rate 1 ปี และ 5 ปี คาดคงดอกเบี้ยที่ 3.7% และ 4.45% ตามลำดับ ดัชนี PPI ของเยอรมันเดือน มิ.ย. คาด +1.1% MoM และ 33.9% YoY อัตราเงินเฟ้อของอังกฤษเดือน มิ.ย. คาด +0.7% MoM และ +9.2% YoY ตัวเลข Existing homesales ของสหรัฐฯ เดือน มิ.ย. คาด -0.6% MoM เป็น 5.38 ล้านยูนิต และปริมาณสต๊อกน้ำมันดิบของสหรัฐฯ รายสัปดาห์    
วันพฤหัสฯ ติดตาม ตัวเลขดุลการค้าของญี่ปุ่นเดือน มิ.ย. คาด -1.509 ล้านล้านเยน (ลดลงจากเดือนก่อนหน้าที่  -2.385 ล้านล้านเยน) ผลการประชุมของ BOJ คาดคงอัตราดอกเบี้ยนโยบายที่ -0.1% ผลการประชุมของ ECB คาดปรับขึ้นอัตราดอกเบี้ย 25bps. เป็น -0.25% สำหรับ Deposit Facility Rate และตัวเลข Initial Jobless Claim ของสหรัฐฯ คาด 240K เทียบสัปดาห์ก่อนที่ 244K    
วันศุกร์ ติดตามตัวเลขส่งออก และนำเข้าของไทยเดือน มิ.ย. คาด +10% YoY และ +20.8% YoY ตามลำดับ ตัวเลขดุลการค้าของไทยเดือน มิ.ย. คาด -1.7 พันล้านเหรียญสหรัฐฯ เทียบเดือนก่อนหน้าที่ -1.9 พันล้านเหรียญสหรัฐฯ ตัวเลขอัตราเงินเฟ้อของญี่ปุ่นเดือน มิ.ย. คาด +0.2% MoM และ +2.6% YoY ตัวเลข Retail sales ของอังกฤษเดือน มิ.ย. คาด -0.4% MoM และ -5.3% YoY ตัวเลข S&P Global Manufacturing PMI Flash ของยูโรโซนเดือน ก.ค. คาด  51 จุด (-2.1% MoM) และตัวเลข S&P Global Manufacturing PMI Flash ของสหรัฐฯเดือน ก.ค. คาด 52 จุด (-1.3% MoM)
#KS #KSecurities #ลงทุน #Investment #KSTODAY